സിഎംസി പാവനാത്മ പ്രൊവിന്സിന് യുആര്എഫ് അവാര്ഡ് കോതമംഗലം: സിഎംസി പാവനാത്മ പ്രൊവിന്സിനു ലഭിച്ച യൂണിവേഴ്സല് റെക്കോര്ഡ്സ് ഫോറം യുആര്എഫ് അവാര്ഡ് കോതമംഗലം രൂപതാധ്യക്ഷന് മാര് ജോര്ജ് മഠത്തിക്കണ്ടത്തില് സമ്മാനിച്ചു. സംഗീതാവിഷ്കാരത്തില് പുത്തന് പരീക്ഷണം നടത്തി അക്കപ്പെല എന്ന പേരില് ഒരുക്കിയ സംഗീത ആല്ബത്തിനാണ് അവാര്ഡ്. ഉപകരണങ്ങളുടെ അകമ്ബടിയില്ലാതെ 138 ട്രാക്കുകളിലായി വായ് കൊണ്ടും കൈകൊണ്ടും മാത്രം പുറപ്പെടുവിക്കുന്ന ശബ്ദം ഉപയോഗിച്ചാണ് കോതമംഗലം സിഎംസി പാവനാത്മ പ്രൊവിന്സിലെ അംഗങ്ങള് ഗാനങ്ങള് ആലപിച്ചത്. സിഎംസി പാവനാത്മ പ്രൊവിന്ഷ്യല് സുപ്പീരിയര് സിസ്റ്റര് നവ്യ മരിയയും മീഡിയ കൗണ്സിലര് സിസ്റ്റര് മരിയാന്സിയും സംഗീത സംവിധായകന് സാജോ ജോസഫും ചേര്ന്ന് അവാര്ഡ് ഏറ്റുവാങ്ങി. അവാര്ഡ് ദാന ചടങ്ങില് ഇന്റര്നാഷണല് ജൂറി ഡോ. ഗിന്നസ് സുനില് ജോസഫ് ഓണ്ലൈനിലൂടെ അഭിനന്ദനങള് അറിയിച്ചു. കോതമംഗലം കത്തീഡ്രല് വികാരി ഫാ. തോമസ് ചെറുപറമ്ബില്, രൂപത മീഡിയ ഡയറക്ടര് ഫാ. ജെയിംസ് മുണ്ടോളിക്കല്, സാജോ ജോസഫ്, മില്വോക്കി അക്കാഡമി ഡയറക്ടര് സണ്ണി കടുത്താഴെ എന്നിവര് പ്രസംഗിച്ചു. സിസ്റ്റര് കാരുണ്യ, പിആര്ഒ സിസ്റ്റര് സാഫല്യ, സിസ്റ്റര് ദീപ്തി എന്നിവര് നേതൃത്വം നല്കി.